《早过刘功父清溪》
宋代·邓林

月里山河大，风前草木凉。
征尘生杖屦，捍雾湿衣裳。
古领扳栖鹘，荒蹊蹴聚蝗。
白云看未远，已转九回肠。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。